stanford-oval/wikipedia huggingface dataset:
โรงพยาบาลจุฬาภรณ์
อาคาร

โรงพยาบาลจุฬาภรณ์มีอาคารหลัก ๆ ทั้งหมด 4 อาคาร ดังนี้
ศูนย์ไซโคลตรอนและเพทสแกนแห่งชาติ — เป็นอาคารหลังแรกของโรงพยาบาลที่เปิดให้บริการ สำหรับให้บริการตรวจวินิจฉัยโรคมะเร็ง โรคระบบประสาท และโรคระบบหัวใจหลอดเลือด ด้วยเทคโนโลยีทันสมัยและมีมูลค่าสูง โดยสมเด็จเจ้าฟ้าฯ กรมพระศรีสวางควัฒน วรขัตติยราชนารี ทรงจัดตั้งขึ้น ทรงติดตามการก่อสร้าง และทรงติดตั้งเครื่องมืออุปกรณ์ต่าง ๆ และเสด็จมาทรงเปิดอาคารเมื่อวันที่ 19 กันยายน พ.ศ. 2549
ศูนย์การแพทย์มะเร็งวิทยาจุฬาภรณ์ — เป็นอาคารหลักของโรงพยาบาลจุฬาภรณ์ โดยเป็นอาคารโรงพยาบาลเฉพาะทางสำหรับรักษาผู้ป่วยโรคมะเร็ง ขนาด 100 เตียง โดยเริ่มเปิดอย่างไม่เป็นทางการเมื่อเดือนพฤษภาคม พ.ศ. 2551 และสมเด็จเจ้าฟ้าฯ กรมพระศรีสวางควัฒน วรขัตติยราชนารี เสด็จมาทรงเปิดเมื่อวันที่ 29 ตุลาคม พ.ศ. 2552 ซึ่งถือเป็นการเปิดโรงพยาบาลจุฬาภรณ์อย่างเป็นทางการ ต่อมาพระราชทานนามว่า ศูนย์การแพทย์มะเร็งวิทยาจุฬาภรณ์ เมื่อวันที่ 19 สิงหาคม พ.ศ. 2560
ศูนย์การแพทย์จุฬาภรณ์เฉลิมพระเกียรติ — เป็นอาคารพยาบาลขนาด 50 เตียงที่ต่อขยายจากโรงพยาบาลเดิม ตั้งอยู่บนพื้นที่ 17 ไร่ ภายในศูนย์ราชการเฉลิมพระเกียรติ 80 พรรษา 5 ธันวาคม 2550 บนซอยแจ้งวัฒนะ 5 และเป็นอาคารหลังแรกของโรงพยาบาลจุฬาภรณ์ที่เปิดให้บริการตรวจรักษาผู้ป่วยโรคทั่วไปและโรคเฉพาะทาง ภายในประกอบด้วย แผนกผู้ป่วยนอก แผนกผู้ป่วยใน ศูนย์แพทย์ภัยพิบัติและฉุกเฉินเจ้าฟ้าจุฬาภรณ์ ศูนย์หัวใจและหลอดเลือด ศูนย์รังสีวินิจฉัย ศูนย์ศัลยกรรมกระดูกและข้อ ศูนย์ศัลยกรรมเต้านม คลินิกจักษุ แผนกห้องผ่าตัด ห้องปฏิบัติการ เอ็ม อาร์ ไอ และโรงเรียนนักอัลตราซาวด์ทางการแพทย์ จัดสร้างขึ้นเมื่อปี พ.ศ. 2560 เพื่อเฉลิมพระเกียรติสมเด็จเจ้าฟ้าฯ กรมพระศรีสวางควัฒน วรขัตติยราชนารี เนื่องในโอกาสฉลองพระชนมายุ 5 รอบ 4 กรกฎาคม 2560 โดยพระองค์พระราชทานนามว่า ศูนย์การแพทย์จุฬาภรณ์เฉลิมพระเกียรติ เมื่อวันที่ 19 สิงหาคม พ.ศ. 2560 และเสด็จมาทรงเปิดอาคารเมื่อวันที่ 1 ธันวาคม ปีเดียวกัน
โรงพยาบาลจุฬาภรณ์ ขนาด 400 เตียง (ชื่อเดิม: ศูนย์การแพทย์ภัทรมหาราชานุสรณ์) — เป็นอาคารหลักของโรงพยาบาลจุฬาภรณ์ ที่สมเด็จเจ้าฟ้าฯ กรมพระศรีสวางควัฒน วรขัตติยราชนารี ทรงมีพระดำริให้ก่อสร้างขึ้นเพิ่มเติมบนพื้นที่ 24 ไร่ ภายในศูนย์ราชการเฉลิมพระเกียรติฯ โซนซี เพื่อขยายโรงพยาบาลให้เป็นสถานที่ให้บริการรักษาด้านสุขภาพตามมาตรฐานและครบวงจร และเป็นโรงพยาบาลระดับตติยภูมิที่สามารถรับรักษาผู้ป่วยจากที่อื่น ๆ ได้ และเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสมหามงคลเฉลิมพระชนมพรรษา 90 พรรษา 5 ธันวาคม 2560 โดยเป็นอาคารโรงพยาบาลขนาด 400 เตียง ประกอบด้วยศูนย์ความเป็นเลิศในด้านต่าง ๆ โดยสมเด็จเจ้าฟ้าฯ กรมพระศรีสวางควัฒน วรขัตติยราชนารี พระราชทานนามเมื่อวันที่ 15 มีนาคม พ.ศ. 2560 ว่า ศูนย์การแพทย์ภัทรมหาราชานุสรณ์ หมายถึง ศูนย์การแพทย์ที่ระลึกถึงพระมหากษัตริย์ผู้ประเสริฐยิ่ง และเสด็จมาทรงวางศิลาฤกษ์เมื่อวันที่ 5 ธันวาคม พ.ศ. 2561 จากนั้นเมื่อก่อสร้างแล้วเสร็จ ราชวิทยาลัยจุฬาภรณ์จึงทำพิธีทำบุญขึ้นอาคารเมื่อวันที่ 3 ธันวาคม พ.ศ. 2565 และเริ่มเปิดให้บริการตั้งแต่วันที่ 9 มกราคม พ.ศ. 2566
แหล่งข้อมูลอื่น

เว็บไซต์ทางการ
โรงพยาบาลจุฬาภรณ์ ราชวิทยาลัยจุฬาภรณ์ ที่เฟซบุ๊ก
| ด ค กราชวิทยาลัยจุฬาภรณ์ |
| --- | --- | --- |
| หน่วยงาน | สำนักงานราชวิทยาลัย |  |
| สถาบันอุดมศึกษา | สถาบันบัณฑิตศึกษาจุฬาภรณ์ •  วิทยาลัยแพทยศาสตร์ศรีสวางควัฒน •  วิทยาลัยวิทยาศาสตร์การแพทย์เจ้าฟ้าจุฬาภรณ์ •  วิทยาลัยพยาบาลศาสตร์อัครราชกุมารี |  |
| โรงพยาบาล | โรงพยาบาลจุฬาภรณ์ |  |
หมวดหมู่ • โครงการ • สถานีย่อย
ทรายสีเพลิง

| ทรายสีเพลิง |
| --- | --- |
สร้างโดย: พ.ศ. 2539 : ฮูแอนด์ฮู พ.ศ. 2557 : เมกเกอร์ วาย
เขียนโดย: บทประพันธ์ : ปิยะพร ศักดิ์เกษม
กำกับโดย: 2539 : มารุต สาโรวาท 2557 : ยุทธนา ลอพันธุ์ไพบูลย์
แสดงนำ: พ.ศ. 2539  ลลิตา ปัญโญภาส ยุทธพิชัย ชาญเลขา วิลลี่ แมคอินทอช เพ็ญเพชร เพ็ญกุล สินิทธา บุญยศักดิ์ พ.ศ. 2557  อารยา เอ ฮาร์เก็ต ณัฐวุฒิ สกิดใจ ชาคริต แย้มนาม ธีรเดช เมธาวรายุทธ นิษฐา คูหาเปรมกิจ
ผู้ประพันธ์ดนตรีแก่นเรื่อง: (ดูในเนื้อหา)
จำนวนตอน: พ.ศ. 2557 : 13 ตอน
การผลิต
ผู้อำนวยการสร้าง: พ.ศ. 2539 วรายุธ มิลินทจินดา พ.ศ. 2557 ยศสินี ณ นคร มยุรฉัตร เหมือนประสิทธิเวช
ความยาวตอน: พ.ศ. 2557 : 150 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: พ.ศ. 2539 : จันทร์-อังคาร พ.ศ. 2557 : จันทร์-อังคาร  18 สิงหาคม พ.ศ. 2557 – 29 กันยายน พ.ศ. 2557
ทรายสีเพลิง เป็นนวนิยายที่แต่งโดย ปิยะพร ศักดิ์เกษม ซึ่งเป็นนามปากกาของนันทพร ศานติเกษม ทรายสีเพลิงได้รับการตีพิมพ์ลงในนิตยสารสกุลไทย ในปี พ.ศ. 2535 ก่อนที่จะรวมเล่มในปี พ.ศ. 2536 แล้วยังได้รับรางวัลชมเชยประเภทนวนิยาย จากคณะกรรมการพัฒนาหนังสือแห่งชาติ ประจำปี พ.ศ. 2537
นวนิยายเรื่องนี้ได้ถูกนำมาดัดแปลงเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 ทั้งหมด 2 ครั้ง ได้แก่ พ.ศ. 2539 และ พ.ศ. 2557 โดยครั้งแรกในปี พ.ศ. 2539 นำแสดงโดย ลลิตา ปัญโญภาส, วิลลี่ แมคอินทอช, ยุทธพิชัย ชาญเลขา, สินิทธา บุญยศักดิ์ และเพ็ญเพชร เพ็ญกุล และครั้งที่ 2 ในปี พ.ศ. 2557 นำแสดงโดย อารยา เอ ฮาร์เก็ต, ณัฐวุฒิ สกิดใจ, ชาคริต แย้มนาม, นิษฐา คูหาเปรมกิจ, มยุรา เศวตศิลา, เพ็ญพักตร์ ศิริกุล, ธีรเดช เมธาวรายุทธ กำกับยุทธนา ลอพันธุ์ไพบูลย์ บทละครเขียนโดยศัลยา 13 ถึง 14 ตอน แต่เขียนได้ไม่จบ ภายหลังมีการรื้อบทใหม่ทั้งหมด
นักแสดงนำในแต่ละปี

| ละครโทรทัศน์ | พ> ศ. 2539 | พ> ศ. 2557 | พ> ศ.2569 |
| --- | --- | --- | --- |
| สถานีออกอากาศ | ช่อง 3 | ช่อง 3 | ช่อง 7 |
| ผู้จัดละคร | วรายุธ มิลินทจินดา | ยศสินี ณ นคร มยุรฉัตร เหมือนประสิทธิเวช | โสภิตนภา ชุ่มภาณี,พิมพ์มาดา บริรักษ์ศุภกร |
| บทโทรทัศน์ | ภาสุรี สนิทวงศ์ ณ อยุธยา พงศ์สนิท สนิทวงศ์ ณ อยุธยา | ศัลยา สุขะนิวัตติ์ วรรณวิภา สามงามแจ่ม |  |
| ผู้กำกับการแสดง | มารุต สาโรวาท | ยุทธนา ลอพันธุ์ไพบูลย์ | พิมพ์มาดา บริรักษ์ศุภกร |
| ศรุตา พรหมมาศนารายณ์ (ทราย) / แซนดี้ ดาร์ลตัน (2539,2557) | ลลิตา ปัญโญภาส | อารยา เอ ฮาร์เก็ต | วรนุช ภิรมย์ภักดี |
| บุรี (บี) | ยุทธพิชัย ชาญเลขา | ณัฐวุฒิ สกิดใจ | กิตตน์ก้อง ขำกฤษ |
| ฌาณ (ชาร์ลส์ หว่อง) (2539,2557) พิรพล กิตติสิทธิกุล (พล) (2569) | วิลลี่ แมคอินทอช | ชาคริต แย้มนาม | ยศวรรธน์ ทะวาปี |
| พิชิต กิตติสิทธิกุล (ชิต) |  |  | รชตะ หัมพานนท์ |
| พัชระ เตชะสิทธนะวัฒน์ | เพ็ญเพชร เพ็ญกุล | ธีรเดช เมธาวรายุทธ | อัครวัฒน์ จุมพลวิวัฒน์ |
| ศรวณีย์ พรหมมาศนารายณ์ (ลูกศร) | สินิทธา บุญยศักดิ์ | นิษฐา คูหาเปรมกิจ | ทัศนียา การสมนุช |
| เสาวนีย์ พรหมมาศนารายณ์ | กาญจนาพร ปลอดภัย | มยุรา เศวตศิลา | กมลชนก เขมะโยธิน |
| ดวงตา ดาร์ลตัน | ดวงตา ตุงคะมณี | เพ็ญพักตร์ ศิริกุล | สินจัย เปล่งพานิช |
| ศก พรหมมาศนารายณ์ | เวนย์ ฟอลโคเนอร์ | ดิลก ทองวัฒนา | ทรงสิทธิ์ รุ่งนพคุณศรี |
| นอร์แมน หว่อง (2539,2557) พิพัฒน์ กิตติสิทธิกุล (2569) | สุเชาว์ พงษ์วิไล | ทนงศักดิ์ ศุภการ | มนตรี เจนอักษร |
| อลัน (2539,2557) วุฒิ (2569) | จีรุตม์ ณ นคร | จิรายุ ตันตระกูล | ชวิศการ วรโรจน์โยธิน |
| ลิซ่า เรียม (2569) | กนกพร โลศิริ | พิตต้า ณ พัทลุง | ศรัณย่า ชุณหศาสตร์ |
| คุณแพร | นีรนุช ปัทมสูต | สรวงสุดา ลาวัณย์ประเสริฐ |  |
| ป้าทิศ (อุทิศ) | น้ำเงิน บุญหนัก | พิศมัย วิไลศักดิ์ |  |
| สุนทรี (แม่ของบุรี) | สุกัญญา นาคสนธิ์ | มยุรฉัตร เหมือนประสิทธิเวช |  |
| เขต (พ่อของบุรี) | สมภพ เบญจาธิกุล | เศรษฐา ศิระฉายา |  |
| หม่อมเจ้าหญิงเพกา (ท่านหญิงเพกา) (2539) /คุณหญิงเพกา (2557) (แม่เสาวนีย์) | จารุวรรณ ปัญโญภาส | ดวงใจ หทัยกาญจน์ |  |
| แอนน์ (แม่ของฌาณ) | อรสา พรหมประทาน | รุ่งนภา กิตติวัฒน์ |  |
| กี้ |  | ศิขรินธาร พลายเถื่อน |  |
| ติ่ง |  | นิติ ชัยชิตาทร |  |
| จ้อย |  | สนธยา ชิดมณี |  |
| ป๊อก |  | ปราโมทย์ เทียนชัยเกิดศิลป์ |  |
| ชีวิน |  | จิรัสย์ จวบสมัย |  |
| แต้ว |  | ฐิภารินทร์ ยอดธนาสวัสดิ์ |  |
|  |  | นนท์ หาญตระกูล |  |
| คุณหญิงมาริกา โสภาสว่างวงศ์ |  | อรสา พรหมประทาน |  |
| คุณหญิงศิริ พรหมมาศนารายณ์ | กัณฑรีย์ สิมะเสถียร | จารุวรรณ ปัญโญภาส |  |
| ครูนารี (ยายของบุรี) | สินีนาฏ โพธิเวส | โฉมฉาย ฉัตรวิไล |  |
| ดอน ดาร์ลตัน  (พ่อเลี้ยงทราย) | อดุลย์ ดุลยรัตน์ | เคน สตรุทเกอร์ |  |
| ทราย (วัย 5 ขวบ) | ด.ญ.ปภัสสร เจริญพิสัยสุข | ด.ญ.เอมิลี่ เจนโจนส์ |  |
| ทราย (วัย 10 ขวบ) | ด.ญ.อภิชญา ธเนศธนพงศ์ | ด.ญ.ณพัศพร บุญธรรมรัตน์ |  |
| ดวงตา (วัยเด็ก) | ด.ญ.ธันย์ชนก นาคปานเสือ | - |  |
| ศก (วัยเด็ก) | ด.ช.สุทธิศักดิ์ ธรรมยิ่งยศ | - |  |
| ลูกศร (วัยเด็ก) | ด.ญ.วิชญา ธเนศธนพงศ์ | ด.ญ.อิรยา พุ่มประจำ |  |
| บุรี (วัยเด็ก) | ด.ช.คัมภีร์ พุ่มอ่อน | ด.ช.วสุธร พันธ์พาณิชย์ |  |
| ฌาน (วัยเด็ก) | ด.ช.ไพศาล ประสานพงศ์ | - |  |
พระตำหนักทักษิณราชนิเวศน์

| พระตำหนักทักษิณราชนิเวศน์ |
| --- | --- |
Thaksin Ratchaniwet Palace

ข้อมูลทั่วไป
ประเภท: พระตำหนัก
สถาปัตยกรรม: แบบปั้นหยา
เมือง: จังหวัดนราธิวาส
ประเทศ:  ไทย
พิกัด: 6.4135° N, 101.8804° E
เริ่มสร้าง: พ.ศ. 2516
ผู้สร้าง: พระบาทสมเด็จพระมหาภูมิพลอดุลยเดชมหาราช บรมนาถบพิตร
พระตำหนักทักษิณราชนิเวศน์ ตั้งอยู่บริเวณเขาตันหยง (ตันหยง แปลว่า พิกุล) ตำบลกะลุวอเหนือ อำเภอเมืองนราธิวาส จังหวัดนราธิวาส ตามทางหลวงแผ่นดินหมายเลข 4084 ห่างจากตัวเมืองนราธิวาสประมาณ 8 กิโลเมตร เป็นที่แปรพระราชฐานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมทั้งพระบรมวงศานุวงศ์ ในช่วงเดือนสิงหาคมและตุลาคมของทุกปี
ประวัติ

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โปรดเกล้าฯ ให้ก่อสร้างพระตำหนักขึ้นเมื่อเดือนกุมภาพันธ์ พ.ศ. 2516 โดยใช้เวลา 6 เดือนในการก่อสร้างโดยเนื่องมาจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระราชประสงค์ที่จะประทับทางภาคใต้ของประเทศไทย เพื่อจะได้ทรงใกล้ชิดและเยี่ยมเยียนราษฎรของพระองค์ในภาคใต้จึงมีพระบรมราชโองการให้เลือกสถานที่เพื่อความเหมาะสม ซึ่งพระองค์ทรงเลือกสร้างพระตำหนักที่เขาตันหยง เพราะเป็นพื้นที่สูง มีต้นไม้ป่าขนาดใหญ่ อุดมสมบรูณ์ งดงาม อยู่ริมทะเลตลอดแนวชายฝั่ง และอยู่สุดเขตแดนประเทศไทยที่ติดต่อกับประเทศมาเลเซีย
เมื่อราษฎรที่อยู่ในละแวกดังกล่าว ซึ่งส่วนใหญ่เป็นชาวมุสลิม ทราบถึงพระราชประสงค์ที่จะสร้างพระตำหนัก ก็ยินดีน้อมเกล้าฯ ถวายที่ดินในการสร้างพระตำหนัก แต่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ก็ได้พระราชทานทรัพย์ให้แก่มุสลิมเพื่อสร้างเป็นมัสยิดขึ้นในบริเวณใกล้กับเขตพระราชฐานเช่นกัน รวมเนื้อที่ทั้งหมดประมาณ 300 ไร่ ด้านหน้าของเขาตันหยงริมอ่าวไทย สูงจากระดับน้ำทะเล 173 ฟุต
พระตำหนักทักษิณราชนิเวศน์ เป็นพระตำหนักที่ประทับในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมด้วยพระบรมวงศานุวงศ์ เมื่อเสด็จมาประทับแรมที่จังหวัดนราธิวาส ซึ่งตามปกติแล้วจะเสด็จแปรพระราชฐานอยู่เป็นประจำทุกปี เพื่อทรงงานตามโครงการพระราชดำริ และทรงตรวจเยี่ยมราษฎรในพื้นที่จังหวัดภาคใต้
สถาปัตยกรรม

เป็นอาคารคอนกรีตก่ออิฐถือปูน ลักษณะเป็นทรงปั้นหยา สมัยใหม่ มีการประดับตัวเรือนด้วยไม้ฉลุเป็นลวดลายประดับยอดจั่ว ช่องลม และเชิงชาย เป็นเรือนไม้ยกพื้นใต้ถุนสูง ซึ่งเป็นลักษณะร่วมทางสถาปัตยกรรมพื้นฐานของภูมิภาคศูนย์สูตร
อีกทั้งยังมีลักษณะรูปทรงหลังคาที่โดดเด่นเป็นพิเศษ อันเป็นสถาปัตยกรรม ที่ได้รับอิทธิพลจากสถาปัตยกรรมแบบอาณานิคมของชาวตะวันตก นับได้ว่าเป็นเอกลักษณ์ของภาคใต้ โดยที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระราชดำริให้สถาปนิกออกแบบให้มีรูปทรงประสานกลมกลืน กับอาคารบ้านเรือนแบบท้องถิ่นที่มีอยู่แต่ดั้งเดิม
เขตพระราชฐาน

พระตำหนักทักษิณราชนิเวศน์ แบ่งออกเป็น 3 เขตพระราชฐาน ประกอบด้วย เขตพระราชฐานชั้นนอก เขตพระราชฐานชั้นใน และเขตพระราชฐานที่ประทับ โดยเขตพระราชฐานที่ประทับ ประกอบด้วย พระตำหนักตันหยงและศาลาบุหลัน ซึ่งเป็นศาลาเอนกประสงค์สำหรับประกอบพระราชพิธีและฝึกงานศิลปาชีพ พื้นที่ส่วนล่างเป็นที่พักข้าราชบริพาร หน่วยแพทย์ สถานที่ฝึกสอนศิลปาชีพ โดยมีนามคล้องจองกันว่า
ศาลาบุหรงสวนสรรค์
ศาลาอนจำนันต์
ศาลาปาหนันแดนดง
และถัดไป เป็นตำหนักทำงานของกองราชเลขาฯ ในพระองค์ ตึกราชองครักษ์ เรือนข้าหลวง ห้องเครื่อง และเรือนรับรอง โดยทั้งหมดอยู่ในพื้นที่ประมาณ 542 ไร่ รวมถึงมีพื้นที่ป่าอีกประมาณ 1,875 ไร่ ที่จะต้องดูแลรักษา ป้องกันการตัดไม้ทำลายป่า การยิงและจับสัตว์บนเขาตันหยง โดยพื้นที่ส่วนนี้นับเป็นเขตพระราชฐานอีกส่วนหนึ่งด้วย
นอกจากนี้ บนเขาตันหยง ยังมีสำนักสงฆ์ของพระตำหนัก สำหรับเป็นที่พัก ของพระราชาคณะ หรือพระเถระชั้นผู้ใหญ่ ที่ตามเสด็จฯ อย่างเป็นสัดส่วน
สำหรับภูมิทัศน์ และภูมิสถาปัตย์ของ พระราชฐานต่างจังหวัด แต่ละพระราชฐาน จะมีแบบการจัดสวน ในราชอุทยานแตกต่างกัน เช่น ราชอุทยาน ในเขตพระราชฐานพระตำหนัก ทักษิณราชนิเวศน์ จะจัดสวนแบบสวนหิน ส่วนใหญ่เป็นประเภทใบไม้ สาเหตุเพราะอยู่ใต้ร่มเงา ของต้นไม้ มีแสงแดด ไม่เพียงพอที่จะปลูกไม้ดอก ให้เจริญงอกงามได้
ต้นไม้พื้นเมืองที่เป็นเอกลักษณ์ ของ พระตำหนักทักษิณราชนิเวศน์ ได้แก่ ปาล์มบังสูรย์ รักนา และดาหลา และบริเวณราชอุทยาน ในเขตพระราชฐานที่ประทับ มีคอกเลี้ยงกวางป่า และมีกรงเลี้ยงนก ซึ่งส่วนใหญ่ เป็นนกหายากที่ใกล้ จะสูญพันธุ์ โดยพระองค์มีพระราชดำริ ให้ขยายพันธุ์นกขมิ้น ซึ่งเป็นนกพื้นเมืองที่หายาก เพื่อให้มีจำนวนมาก พอที่จะปล่อยเข้าป่าต่อไป
ศูนย์ศิลปาชีพพระตำหนักทักษิณราชนิเวศน์

นับแต่ปี พ.ศ. 2516 พระบาทสมเด็จพระมหาภูมิพลอดุลยเดชมหาราช บรมนาถบพิตร,สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์ทุกพระองค์ได้เสด็จแปรพระราชฐานประทับแรม ณ พระตำหนักทักษิณราชนิเวศน์ จังหวัดนราธิวาส เพื่อทรงเยี่ยมเยียนราษฎรในท้องถิ่นต่างๆ ในพื้นที่จังหวัดนราธิวาสและจังหวัดใกล้เคียงในภาคใต้ ทรงพบเห็นราษฎรประสบปัญหาความทุกข์ยากเดือดร้อนมากมายเช่น ด้านโรคภัยไข้เจ็บ ด้านการศึกษา การประกอบอาชีพ เป็นต้น จึงมีพระราชดำริที่จะพัฒนาคุณภาพชีวิตของประชาชนให้มีความเป็นอยู่ที่ดีขึ้น
พระบาทสมเด็จพระมหาภูมิพลอดุลยเดชมหาราช บรมนาถบพิตร ได้โปรดเกล้าให้สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชทานความช่วยเหลือครอบครัวราษฎรที่มีฐานะยากจนโดยพระราชทานกลุ่มอาชีพต่างๆ ให้กับราษฎรเพื่อเป็นอาชีพเสริมในยามว่างได้มีงานทำ และมีรายได้ที่แน่นอนและเพื่ออนุรักษ์ศิลปวัฒนธรรมไทยและวัตถุดิบในท้องถิ่นให้คงอยู่สืบไป ซึ่งเป็น
ที่มาของโครงการส่งเสริมศิลปาชีพจังหวัดนราธิวาส ประกอบด้วย โครงการจักสานย่านลิเภา จักสานเสื่อกระจูด จักสานเสื่อปาหนัน จักสานใบลาน เรือกอและจำลอง ทรงเช่าสวน ยางพาราเพื่ออนุรักษ์ย่านลิเภา เครื่องปั้นดินเผา (เซรามิค) ปักผ้า ทอผ้าฝ้าย ทอผ้าไหม ปลูกหม่อน เลี้ยงไหม จักสานไม้ไผ่ แกะสลักไม้ ดอกไม้ประดิษฐ์ ถักโครเชต์ ตัดเย็บเสื้อผ้า เขียนลายผ้าบาติก ทำมู่ลี่ฝ้ายผสมกระจูด เป็นต้น รวมทั้งได้จัดให้มีการประกวดผลิตภัณฑ์ และจัดนิทรรศการขึ้นทุกปี ณ พระตำหนักทักษิณราชนิเวศน์ เพื่อพัฒนาคุณภาพของผลิตภัณฑ์และฝีมือแรงงาน โดยมีอาคารศิลปาชีพในพระตำหนักทักษิณราชนิเวศน์  เป็นอาคารที่สร้างขึ้นสำหรับจัดแสดงสินค้าต่างๆจากศูนย์ศิลปาชีพ
การอนุญาตให้เข้าชมและค่าธรรมเนียม

โดยปกติจะอนุญาตให้ผู้สนใจ เข้าชมพระตำหนักได้ระหว่างเวลา 09.00 -16.00 น.ในยามที่มิได้เสด็จ แปรพระราชฐานไปพักแรม
โดยไม่เสียค่าธรรมเนียมการเข้าชมทั้งคนไทยและต่างชาติ
การเดินทาง

การเดินทางโดยใช้บริการรถโดยสารประจำทาง สายนราธิวาส - ตากใบ - สุไหงโก-ลก โดยลงจอด ณ หน้าพระตำหนัก
วัดพระธาตุพนมวรมหาวิหาร

สำหรับอำเภอ ดูที่ อำเภอธาตุพนม
| วัดพระธาตุพนมวรมหาวิหาร |
| --- | --- |
องค์พระธาตุพนม

ชื่อสามัญ: พระธาตุพนมบรมเจดีย์
ที่ตั้ง: 183/13 ถนนชยางกูร ตำบลธาตุพนม อำเภอธาตุพนม จังหวัดนครพนม 48110
ประเภท: พระอารามหลวงชั้นเอก ชนิดวรมหาวิหาร
นิกาย: เถรวาท (มหานิกาย)
พระประธาน: หลวงพ่อองค์แสนศาสดา (พระอุโบสถ)
พระพุทธรูปสำคัญ: หลวงพ่อมารวิชัยศาสดา (หอพระแก้ว)
เจ้าอาวาส: พระธรรมวชิรโสภณ (สำลี ปัญญาวโร ป.ธ.๕)
ความพิเศษ: - ประดิษฐานพระอุรังธาตุ สมเด็จพระสัมมาสัมพุทธเจ้า
เวลาทำการ: 05.00-21.00 น.
จุดสนใจ: พระธาตุพนม พิพิธภัณฑ์ บ่อนำพระอินทร์ หอระฆัง ฆ้องใหญ่ หอพระนอน กลองใหญ่ รัตนศาลา ต้นพระศรีมหาโพธิ์
กิจกรรม: งานนมัสการพระธาตุพนม สวดมนต์ข้ามปี มอบทุนบาลี วันบุรพาจารย์รำลึก วันสัตตนาคารำลึก
การถ่ายภาพ: พระธาตุพนม พิพิธภัณฑ์ บ่อนำพระอินทร์ หอระฆัง ฆ้องใหญ่ หอพระนอน กลองใหญ่ รัตนศาลา ต้นพระศรีมหาโพธิ์
เว็บไซต์: http://www.วัดพระธาตุพนม.com
 สถานีย่อยพระพุทธศาสนา
วัดพระธาตุพนม วรมหาวิหาร เป็นวัดพระอารามหลวง ชั้นเอก ชนิดวรมหาวิหาร ปัจจุบันมี พระเทพวรมุนี เป็นเจ้าอาวาส ตั้งแต่ ปี พ.ศ. 2549 - ปัจจุบัน ประดิษฐาน ณ ริมฝั่งแม่น้ำโขง ถนนชยางกูร บ้านธาตุพนม ตำบลธาตุพนม อำเภอธาตุพนม จังหวัดนครพนม มีลักษณะเป็นเจดีย์รูปสี่เหลี่ยมจตุรัสก่อด้วยอิฐ กว้างด้านละ 12.33 เมตร สูง 53.6 เมตร มีกำแพงล้อมองค์พระธาตุ 4 ชั้น องค์พระธาตุตั้งอยู่บนภูกำพร้า (เนินดินสูงจากพื้นธรรมดาประมาณ 3 เมตร) ภายในบริเวณมีบึงขนาดใหญ่เรียกว่าบึงธาตุพนม ในวันเพ็ญเดือน 3 ถึง แรม 1 ค่ำ เดือน 3 ของทุกปีจะมีงานประจำปีเพื่อเป็นการนมัสการพระธาตุพนม
ลำดับเจ้าอาวาส วัดพระธาตุพนม (เท่าที่มีบันทึก)

| ลำดับ | นาม-ฉายา | ดำรงตำแหน่ง (พ> ศ.) | หมายเหตุ |
| --- | --- | --- | --- |
| 1. | เจ้าสังฆวิชชา |  |  |
| 2. | เจ้ามหาปาสาทะ หรือ จุลปาสาทะ |  |  |
| 3. | เจ้ามหารัตนะ |  |  |
| 4. | สมเด็จพระเจ้าสังฆราชาสัทธรรมโชตนาญาณวิเศษ (เจ้าราชครูหลวงโพนสะเม็ก) | 2233 - 2235 |  |
| 5. | พระครูพรหมา | 2390 - 2410 |  |
| 6. | พระครูพรหม | 2410 - 2425 |  |
| 7. | พระครูก่ำ | 2425 - 2430 |  |
| 8. | พระครูฮุบ | 2430 - 2438 |  |
| 9. | พระอุปัชฌาย์ทา | 2438 - 2458 |  |
| 10. | พระครูศิลาภิรัต (หมี) | 2458 -2479 |  |
| 11. | พระธรรมราชานุวัตร (แก้ว กนฺโตภาโส) ป.ธ. 6 | 2480 - 2532 | สกุลเดิม: อุทุมมาลา อดีตรองเจ้าคณะภาค 4 |
| 12. | พระธรรมปริยัติมุนี (นวน เขมจารี) ป.ธ. 6 | 2533 - 2546 | อดีตเจ้าคณะจังหวัดหนองคาย |
| 13. | พระโสภณเจติยาภิบาล (สม สุมโน) ป.ธ. 3 | 2547 |  |
| 14. | พระธรรมวชิรโสภณ (สำลี ปญฺญาวโร ป.ธ. 5) | 2549 - ปัจจุบัน | ปัจจุบันเป็นที่ปรึกษาเจ้าคณะภาค 10 |
ภาพถ่ายและภาพวาดเจ้าอาวาส เก็บถาวร 2015-04-22 ที่ เวย์แบ็กแมชชีน
ผู้ช่วยเจ้าอาวาสวัดพระธาตุพนมวรมหาวิหาร

พระครูสุตเจติยานุรักษ์ (สง่า โชติวณฺโณ ปธ.๓)  เจ้าคณะตำบลธาตุพนม
พระครูพนมปรีชากร  เลขานุการเจ้าอาวาสวัดพระธาตุพนม
พระครูพนมเจติยานุรักษ์
พระมหาเลอเดช วรวํโส ป.ธ.๙ (ผจล.)
พระศรีวิสุทธิเมธี (พนมพร ปุตฺตวโร ป.ธ.๙) เลขานุการเจ้าคณะจังหวัดนครพนม
พระครูสิริเจติยานุกิจ ผู้อำนวยการวิทยาลัยสงฆ์นครพนม
พระมหาเสรี พุทฺธิวํโส ป.ธ.๔  เจ้าคณะตำบลพระกลางทุ่ง
พระครูสุธรรมเจติยาภรณ์ (จำรัส ชวนปญฺโญ)
พระมหาวิเชียร วชิรเมธี ป.ธ.๙
งานนมัสการพระธาตุพนม

งานนมัสการพระธาตุพนม ตรงกับวันขึ้น 8 ค่ำเดือน 3 ถึง แรม 1 ค่ำ เดือน 3 ของทุกปี โดยปี พ.ศ. 2567 ตรงกับวันที่ 17 กุมภาพันธ์ - 25 กุมภาพันธ์ พ.ศ. 2567 รวม 9 วัน 9 คืน
โดยก่อนเริ่มจะมีพิธีนมัสการพระธาตุ โดยจะมีการอัญเชิญพระอุปคุตขึ้นจากแม่น้ำโขงเวลา 8-9 นาฬิกา แห่จากท่าน้ำไปยังวัดพระธาตุพนม มีการฟ้อนรำถวาย
พิธีอัญเชิญพระอุปคุตจากแม่น้ำโขง
พิธีแห่พระอุปคุตจากท่าแม่น้ำโขง
แห่พระอุปคุต
ฟ้อนถวายพระธาตุ
ลูกพระธาตุพนม

อาจหมายถึง ผู้ที่เกิดในพื้นที่จังหวัดนครพนม หรือมีภูมิลำเนาในจังหวัดนครพนม หรือว่ากันว่า ถ้าใครได้มานมัสการพระธาตุครบ 7 ครั้ง 
จะถือว่าเป็น “ลูกพระธาตุ”
หมายถึงผู้คนที่มีส่วนร่วมในการก่อสร้างพระธาตุพนม
บ่อน้ำวัดพระธาตุพนม

น้ำบ่อวัดพระธาตุพนม ตั้งอยู่ทางทิศเหนือขององค์พระธาตุ บริเวณกำแพงชั้นนอก ห่างจากพระธาตุพนมประมาณ 30 วา (60 เมตร) บ่อ กว้าง 1.50 เมตร ลึก 10 เมตร กรุข้างบ่อด้วยไม้แดง บ่อน้ำเก่าแก่ น้ำใส รสจืดสนิท และมีน้ำอยู่ตลอดปี ราษฎรส่วนมากใช้น้ำในบ่อนี้เป็นน้ำดื่ม และใช้เป็นน้ำอภิเษกของจังหวัดนครพนมมีอยู่เพียงแห่งเดียว สถานที่ประกอบพิธีน้ำอภิเษก คือ บ่อน้ำพระอินทร์บริเวณพระธาตุพนม
ปฏิทินงานวัดพระธาตุพนม

งานนมัสการพระธาตุพนม ตรงกับขึ้น 8 ค่ำ เดือน 3 ถึง แรม 1 ค่ำ เดือน 3 รวม 9 วัน 9 คืน
งานพระธาตุพนมรำลึกและมอบทุนการศึกษาแก่ผู้สอบได้บาลี ตรงกับวันที่ 11 สิงหาคม ของทุกปี
งานสัตตนาคารำลึก งานรำลึกถึงพญานาคทั้ง 7 ตน ที่ดูแลพระธาตุพนม ตรงกับขึ้น 5 ค่ำ เดือน 11 (งานเริ่ม 4 ค่ำ เวลา 18.00 น. เป็นต้นไป ถึง 5 ค่ำ ตอนเช้า)
งานบูรพาจารย์รำลึก ทำบุญอุทิศให้อดีตเจ้าอาวาส และบูรพาจารย์ของวัดพระธาตุพนม  ตรงกับขึ้น 8 ค่ำ เดือน 11
วันมหาปวารณาออกพรรษา รำบูชาพระธาตุพนม  ตรงกับวันออกพรรษาของทุกปี
สวดมนต์ข้ามปี เริ่มต้นดี ชีวิตดี ส่งท้ายปีเก่าวิถีไทย ต้อนรับปีใหม่วิถีพุทธ ณ ลานหน้าวัดพระธาตุพนม  เริ่มลงทะเบียนรับหนังสือสวดมนต์ เวลา  18.00 น. ถึงเช้า
ศิลปกรรมตกแต่งบนองค์พระธาตุ

อิฐลายประดับทิศตะวันออกด้านซ้าย
ซุ้มทิศตะวันออก
หน้าบันภปร.ทิศตะวันออก
อิฐลายประดับทิศตะวันออกด้านขวา
อิฐลายประดับทิศใต้ด้านซ้าย
ซุ้มทิศใต้
หน้าบันทิศใต้
อิฐลายประดับทิศใต้ด้านขวา
อิฐลายประดับทิศตะวันตกด้านซ้าย
ซุ้มทิศตะวันตก
หน้าบันทิศตะวันตก
อิฐลายประดับทิศตะวันตกด้านขวา
อิฐลายประดับทิศเหนือด้านซ้าย
ซุ้มทิศเหนือ
หน้าบันทิศเหนือ
อิฐลายประดับทิศเหนือด้านขวา
ส่วนยอดพระธาตุ
รูปภาพ

พระธาตุพนม
พระธาตุพนมยามเช้า
พระธาตุพนมพลบค่ำ
พระธาตุพนมยามค่ำ
งานนมัสการพระธาตุยามค่ำ
ฐานพระธาตุพนมและประตูทางเข้าด้านใน
แหล่งข้อมูลอื่น

สถานีย่อยประเทศไทย
สถานีย่อยพระพุทธศาสนา
แผนที่และภาพถ่ายทางอากาศของ วัดพระธาตุพนมวรมหาวิหาร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
16°56′34″N 104°43′27″E﻿ / ﻿16.942645°N 104.724054°E﻿ / 16.942645; 104.724054
| ด ค กพระอารามหลวงชั้นเอก |
| --- | --- | --- |
| ชนิดราชวรมหาวิหาร |  วัดพระเชตุพนวิมลมังคลาราม  วัดพระปฐมเจดีย์  วัดพระพุทธบาท (สระบุรี)  วัดมหาธาตุยุวราชรังสฤษฎิ์  วัดสุทัศนเทพวราราม  วัดอรุณราชวราราม  |  |
| ชนิดราชวรวิหาร |  วัดนิเวศธรรมประวัติ  วัดบวรนิเวศ  วัดเบญจมบพิตรดุสิตวนาราม  วัดพระบรมธาตุไชยา  วัดพระศรีรัตนมหาธาตุ (สุโขทัย)  วัดราชบพิธสถิตมหาสีมาราม  วัดราชประดิษฐสถิตมหาสีมาราม  วัดราชโอรสาราม  วัดสุวรรณดาราราม  วัดเสนาสนาราม  |  |
| ชนิดวรมหาวิหาร |  วัดญาณสังวราราม  วัดพระธาตุพนม  วัดพระธาตุหริภุญชัย  วัดพระมหาธาตุ (นครศรีธรรมราช)  วัดพระศรีมหาธาตุ (บางเขน)  วัดพระศรีรัตนมหาธาตุ (พิษณุโลก)  วัดพระสิงห์ (เชียงใหม่)  |  |
| ด ค กแหล่งมรดกโลกในประเทศไทย |
| --- | --- | --- |
| ทางวัฒนธรรม |  เมืองประวัติศาสตร์สุโขทัยและเมืองบริวาร สุโขทัย  ศรีสัชนาลัย  กำแพงเพชร  นครประวัติศาสตร์พระนครศรีอยุธยา  แหล่งโบราณคดีบ้านเชียง  เมืองโบราณศรีเทพและโบราณสถานสมัยทวารวดีที่เกี่ยวข้อง  ภูพระบาท ประจักษ์พยานแห่งวัฒนธรรมสีมาสมัยทวารวดี ภูพระบาท  วัดพระพุทธบาทบัวบาน  |  |
| ทางธรรมชาติ |  เขตรักษาพันธุ์สัตว์ป่าทุ่งใหญ่-ห้วยขาแข้ง ทุ่งใหญ่นเรศวร  ห้วยขาแข้ง  กลุ่มป่าดงพญาเย็น-เขาใหญ่ เขาใหญ่  ทับลาน  ปางสีดา  ตาพระยา  ดงใหญ่  กลุ่มป่าแก่งกระจาน แก่งกระจาน  กุยบุรี  ไทยประจัน  แม่น้ำภาชี  |  |
| กำลังพิจารณา |  วัดพระมหาธาตุวรมหาวิหาร นครศรีธรรมราช  อนุสรณ์สถานแหล่งต่าง ๆ และภูมิทัศน์วัฒนธรรมของเชียงใหม่ นครหลวงล้านนา  พระธาตุพนม และสิ่งก่อสร้างทางประวัติศาสตร์และภูมิทัศน์ที่เกี่ยวข้อง  กลุ่มเทวสถานปราสาทพนมรุ้ง ปราสาทเมืองต่ำ และปราสาทปลายบัด  แหล่งอนุรักษ์ทะเลอันดามัน หมู่เกาะสิมิลัน  หมู่เกาะระนอง  แหลมสน  หมู่เกาะสุรินทร์  เขาลำปี-หาดท้ายเหมือง  สิรินาถ  ป่าชายเลนระนอง  สงขลาและชุมชนที่เกี่ยวเนื่องริมทะเลสาบสงขลา เมืองโบราณพังยาง พะโคะ และสีหยัง  เมืองโบราณสทิงพระ  เมืองป้อมค่ายซิงกอร่า ณ เขาแดงและแหลมสน  เมืองเก่าสงขลา ณ บ่อยาง  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก  ระดับประเทศ อุทยานประวัติศาสตร์ อุทยานแห่งชาติ เขตรักษาพันธุ์สัตว์ป่า เขตห้ามล่าสัตว์ป่า ระดับโลก ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย
ภาพวาดพระธาตุพนมองค์เดิม รูปแบบศิลปกรรมที่บูรณะโดยเจ้าราชครูหลวงโพนเสม็ดเมื่อ พ.ศ. 2233 บันทึกโดยคณะสำรวจแม่น้ำโขงภายใต้การนำของฟรานซิส การ์นิเยร์ นายทหารเรือชาวฝรั่งเศส เมื่อ พ.ศ. 2411
อีลีทโมเดลลุคไทยแลนด์

| --- | --- |
ก่อตั้ง: 2003; 22 ปีที่แล้ว (2003)
ประเภท: ประกวดนางแบบ
สํานักงานใหญ่: กรุงเทพมหานคร
ที่ตั้ง:  ไทย
ภาษาทางการ : ไทย
รายชื่อผู้ได้รับตำแหน่งอีลีทโมเดลลุคไทยแลนด์

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
| 0 | 1 | 2 | 3 | 4 | 5 |
| --- | --- | --- | --- | --- | --- |
| ปี | อีลีทโมเดลลุคไทยแลนด์ | รองอันดับ 1 | รองอันดับ 2 | ผลงานบนเวทีนางแบบอื่นๆ | อ้างอิง |
| 2560 (2017) | คิม โดเชคาโลวา | ไม่มีข้อมูล | ไม่มีข้อมูล | อีลิท โมเดล ลุค เวิลด์ ไฟนอล 2017 |  |
| 2560 (2017) | Phonlawat Boonrattanamaitree |  ไม่มีข้อมูล | กฤษกร นงค์พรหมมา |  |  |
| 2559 (2016) | กัญญาลักษณ์ หนูแก้ว | ไม่มีข้อมูล | ไม่มีข้อมูล |  |  |
| 2559 (2016) | ไม่มีข้อมูล | ไม่มีข้อมูล | ไม่มีข้อมูล |  |  |
| 2557 (2014) | ภัทลดา กุลภัคธนภัทร์ | ไม่มีข้อมูล | ไม่มีข้อมูล | อีลิท โมเดล ลุค เวิลด์ ไฟนอล 2014 |  |
| 2557 (2014) | ชิตพล แซนเนอร์ | ไม่มีข้อมูล | ไม่มีข้อมูล |  |  |
| 2556 (2013) | นราวดี เรืองเพ็ง | ธนวรรณ ศรีสกุลดิศ | อวัศยา จิตรไร |  |  |
| 2556 (2013) | มิชาเอล เกนูน | ศวินษ์ ศรีสกุลนนท์ | พัฒนพงศ์ สิงห์วงศ์ |  |  |
| 2555 (2012) | ศรุชา นิลจันทร์ | พิมพ์ณารา ฟอนซูร์มูห์เล็น | ดวงหทัย พินเกล |  |  |
| 2553 (2010) | แพรว แก้วทิพย์ | เพชุตา อุดมศักดิ์ | พัทธิดา รัตน์มณี |  |  |
| 2551 (2008) | นาสตาเซีย นิวเฟลด์ | ณัฐญาณี รัตนไพฑูร | เนตรนภา ประสงค์แสนสุข |  |  |
| 2548 (2005) | Mary Nunpan Hasavari | ศุภวรรณ บุญเกิด | ชยุตรา บวรพจน์สกุล |  |  |
| 2547 (2004) | กมลลักษณ์ ปานนิล | รัตนา ยิ้มจันทร์ | นฤมล ม่วงกลม |  |  |
| 2546 (2003) | รัตนาลักษณ์ คำแก้ว | พัชรดา มุสิกะโปดก | หทัยชนก สุทปา |  |  |